**Odgovori na pogosto zastavljena vprašanja**

**Javni razpis za izbor projektov krepitve podpornega okolja v kulturi v letu 2023 (JPR-KPOK-2023)**

**Razpis omogoča sofinanciranja do 90 % sredstev. Ali lahko v 10 % uveljavljamo delo prostovoljcev?**

Ne. Vsi stroški, tudi tisti, ki bi jih poravnali iz lastnih ali drugih sredstev, morajo soditi med upravičene stroške projekta, ki so navedeni na 2. strani razpisnega besedila: projektni materialni stroški; potni stroški sodelujočih na projektu, stroški storitev zunanjih izvajalcev, splošni stroški delovanja in stroški članarin.

**Se lahko prijavimo na razpis, če nimamo zaposlenih?**

Da. Stroške dela honorarnih sodelavcev uvrstite med stroške zunanjih izvajalcev.

**Naš NVO nima redno zaposlenih. Ali v obrazcu za finančno konstrukcijo vpišemo naše samozaposlene sodelavce in s.p.-je pod zunanje izvajalce?**

Tako je, v tem primeru samozaposlene in s.p.-je vpišete pod zunanje izvajalce.

**Ali lahko na projekt prijavimo tudi aktivnosti, ki se izvajajo pred uradnim začetkom oz. podpisom pogodbe in uveljavljamo račune za nazaj?**

Da, od 1. 1. 2023 do 31. 12. 2023.

**Ali bomo morali pri zahtevku za izplačilo priložiti samo dokazila za sofinancirani del projekta, ali za celotno vrednost projekta?**

Priložiti boste morali dokazila za celotno vrednost projekta.

**Ali moramo v obrazec za finančno konstrukcijo vpisati tudi stroške, ki sodijo pod splošne stroške delovanja?**

Finančna konstrukcija mora biti izpolnjena v celoti, ni pa potrebno pri splošnih stroški delovanja podrobneje razčlenjevati posameznega stroška (npr. koliko od 15% bo namenjenih za telefon ali elektriko, ipd.).

**Kako primerjamo plače zaposlenih s plačilom zunanjih sodelavcev?**

Če imate redno zaposlene, primerjajte z njihovimi plačami, sicer pa s [povprečno plačo v Sloveniji](https://www.stat.si/StatWeb/Field/Index/15/74) ali s plačami primerljivih javnih uslužbencev v sektorju kulture. Če bi bila glede na vsebino vašega projekta oz. naravo dela pri projektu bolj kot omenjeni dve enoti primerna katera druga (tarifniki in sorodno) primerjajte s tisto in razlog za njeno izbiro utemeljite.